OpenLLM-France/wikimedia huggingface dataset:
# Sufragi directe

Es denomina sufragi directe o elecció directa aquell en el qual els votants elegeixen els seus governants directament, sense tràmits ni funcionaris intermedis. Es tracta d'un sistema oposat al sufragi indirecte.
En general, el model d'elecció directa es considera més democràtic que el sufragi indirecte, en el qual la població no coneix amb antelació qui serà el seu representant, i ha anat reemplaçant progressivament aquest últim.
El sufragi directe, d'altra banda, és una millor aplicació de la regla de la majoria, que consisteix a impedir la formació de col·legis electorals integrats per membres que representin diferents quantitats de ciutadans.
Per extensió, el terme sufragi directe s'aplica a tots els processos electorals, siguin o no polítics, en els quals s'elegeixen directament els funcionaris.

## Vegeu també

* Sufragi indirecte
# Tada Mitsuyori

    En aquest nom japonès, el cognom és Tada.
Tada Mitsuyori (多 田 満 頼, 1501-1563) va ser un servent del clan Takeda durant el període Sengoku de la història del Japó.
Mitsuyori era nadiu de la província de Mino i servia per Takeda Nobutora i després que Takeda Shingen va prendre el lideratge del clan, va continuar servint sota les ordres directes d'Itagaki Nobutaka. Mitsuyori va exercir com a capità d'infanteria durant el curs de 29 conflictes entre els quals es destaquen la batalla de Sezawa de 1542 i la batalla d'Uehara de 1542.
Mitsuyori morí el 1563 i va ser considerat com un dels famosos vint-i-quatre generals de Takeda Shingen.

## Referències

* Tada Mitsuyori - SamuraiWiki Arxivat 2009-03-16 a Wayback Machine.. (Samurai Archives) FWSeal & CEWest, 2005
# Arquelau II de Comana

Arquelau II (en llatí Archelaus en grec antic Ἀρχέλαος "Arkhélaos") fou rei del Pont i sacerdot del temple de Bel·lona a Comana. Va succeir al seu pare Arquelau I l'any 55 aC, segons Estrabó.
El 51 aC Arquelau va ajudar els rebels de Capadòcia aixecats contra el rei Ariobarzanes II, als que va proporcionar diners i soldats, però Ciceró, que en aquell moment era procònsol de Cilícia, el va obligar a retirar-se.
Juli Cèsar, quan va haver acabat la Segona Guerra Civil romana contra Gneu Pompeu, el va destituir, i el va substituir per un noble grec anomenat Licomedes, segons Appià.
El seu fill Arquelau, que va tenir amb la seva esposa Glafira, va ser nomenat rei de Capadòcia per Marc Antoni, que tenia llaços clientelars amb la família.

## Referències

* ↑ 3.Archelaus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 263
# Arquelau (fill de Temen)

Arquelau (en grec antic Ἀρχέλαος), va ser, segons la mitologia grega, un fill de Temen, descendent d'Hèracles.
Va ser expulsat d'Argos pels seus germans que pretenien el tron, i va marxar a Macedònia al palau del rei Cisseu, en un moment que aquest rei es trobava assetjat per uns enemics i estava a punt de ser vençut. Cisseu va prometre a Arquelau la seva filla si l'ajudava a vèncer l'enemic. Com havia fet el seu avantpassat Hèracles, Arquelau va restablir la situació en un sol combat i va salvar el regne de Cisseu. El rei, influït per alguns consellers, no li va donar la recompensa que li havia promès, i va disposar l'assassinat d'Arquelau. Va manar construir una gran fossa, la va omplir de brases ardents i la tapà amb branquillons perquè hi morís Arquelau. Però aquest, previngut per un esclau, va demanar a Cisseu una entrevista privada i el va precipitar a la fossa. Després, un oracle d'Apol·lo li va dir que marxés de la ciutat seguint una cabra que va trobar pel camí. L'animal el va portar a l'indret de la ciutat d'Ege (Macedònia), i allà Arquelau va fundar la ciutat a la que donà aquest nom, derivat del nom de cabra (αίξ). Aquesta ciutat va ser després Vergina, capital del regne de Macedònia durant molts anys.
La tradició deia que Arquelau va ser un avantpassat d'Alexandre el Gran.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 56. ISBN 9788496061972.
# Suite per a orquestra de corda (Nielsen)

La Suite per a orquestra de corda de Carl Nielsen va ser una de les primeres obres del compositor i es va interpretar per primera vegada al Tivoli Hall el 8 de setembre de 1888.

## Història

Nielsen va compondre la Suite per a orquestra de corda quan només tenia 22 anys i encara estava estudiant composició amb Orla Rosenhoff, la seva antiga professora al Conservatori. Es va interpretar per primera vegada el 8 de setembre de 1888 a la Sala Tivoli de Copenhaguen, amb l'orquestra de la Sala dirigida per Balduin Dahl, reconegut partidari del talent jove. Va ser un gran èxit. Nielsen, que tocava a l'orquestra, va ser cridat diverses vegades i el moviment mitjà es va tocar com a bis. Les crítiques de la premsa van ser variades, però la d'Avisen va ser molt positiva: "El jove, òbviament, té moltes coses en la seva ment musical que vol dir, i el que ens va explicar dissabte es va presentar d'una forma bonica, concisa, modestament i atractiva, amb una excel·lent escriptura i una atractiva plenitud de so que revela un ull excel·lent per al material de corda". L'obra va marcar una fita important en la carrera de Nielsen, ja que no només va ser el seu primer èxit real sinó que també va ser la primera de les seves peces que va dirigir ell mateix quan es va tocar a Odense un mes després.
En una entrevista a Pressens Magasin de l'any 1918, Nielsen va dir que els moviments tenien subtítols: "Les Danaides", "La dansa de les Càrites" i "La processó de Bacchus".
La Suite per a orquestra de corda va ser publicada per Wilhelm Hansen el 1890 amb alteracions de Nielsen, especialment en el tercer moviment.

## Música

El primer moviment elegíac de la suite, força breu, recorda el romanticisme escandinau expressat per Grieg i Svendsen. L'Intermezzo, un vals, dona un toc de l'amor del compositor pel temps triple, i presenta de tant en tant les setenes notes de gràcia en bemoll que més tard es convertirien en tan característiques de la música de Nielsen. El Finale, relativament expansiu, s'obre solemnement amb el tema de l'elegia, però aviat es desprèn en una forma de sonata animada en la qual Nielsen reintrodueix el tema inicial.

## Representacions

A partir de la informació de la Carl Nielsen Society, la Suite per a cordes és actualment una de les obres més interpretades de Nielsen, tant a Escandinàvia com a la resta del món.

## Referències

* 1 2 "Preface: Suite for String Orchestra, Opus 1", Carl Nielsen Udgaven CN 00009, Royal Danish Library. Retrieved 17 October 2010.
* ↑ "Young and promising", Carl Nielsen Society. Retrieved 24 October 2010.
* ↑ Jack Lawson, "Nielsen String Quartets Volume 1", Chandos Records Ltd.
* ↑ Wayne Reisig, "Little Suite, for string orchestra in A minor, FS 6 (Op. 1)". Allmusic.com. Retrieved 12 November 2010.
* ↑ "Performances" Arxivat 2011-07-24 a Wayback Machine., Carl Nielsen Society. Retrieved 30 October 2010.
# Assumpta Barbens i Sendra

Assumpta Barbens i Sendra, és una sindicalista catalana, elegida secretària general del sindicat IAC-CATAC en dues ocasions. Ha estat també portaveu i secretària de la comissió de dones i feminisme de l'IAC.

## Referències

* ↑ «Assumpta Barbens renova com a secretària general d'IAC-CATAC». [Consulta: 29 març 2024].
* ↑ «CATAC (organització)». [Consulta: 29 març 2024].
* ↑ «Assumpta Barbens, de la IAC: “Tot moviment democràtic de lluita no pot triomfar sense la classe treballadora”». [Consulta: 29 març 2024].
* ↑ «Speaker: Assumpta Barbens | Schedule European Summer University 2022». [Consulta: 29 març 2024].
# Atenió (rei)

Atenió (grec antic: Ἀθηνίων, Athēníōn, llatí: Athenio) fou un cilici que mercès a la seva riquesa i als seus coneixements d'astrologia va aconseguir fer-se elegir líder dels rebels de la part occidental de l'illa de Sicília.
Després d'un afortunat atac contra Lilibèon es va unir a Salvi Trifó proclamat rei dels rebels, que sospitant de la seva ambició no va tardar a fer-lo empresonar, però després el va alliberar quan la lluita contra els romans es va intensificar. Atenió es va distingir en la lluita contra Luci Licini Lucul·le i va ser malferit però es va refer. Va donar a conèixer als esclaus sublevats un pronòstic astrològic, després d'haver estudiat les estrelles, segons el qual, l'illa de Sicília cauria a les seves mans, i que per això havien de tractar amb respecte la terra i els cultius, com si ja fossin d'ells. A les ordres de Salvi va conquerir Triocala.
A la mort de Salvi, el va succeir com a rei i va mantenir la lluita per un temps i conquerint Makella, però el 101 aC els romans van enviar contra ell al cònsol Mani Aquil·li el Jove que va aconseguir sufocar la revolta i va matar a Atenió de pròpia ma.

## Referències

* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 83. ISBN 8481641618.
# Mistral (cràter)

Mistral és un cràter d'impacte en el planeta Mercuri de 102 km de diàmetre. Porta el nom de la poetessa xilena Gabriela Mistral (1889-1957), i el seu nom va ser aprovat per la Unió Astronòmica Internacional el 1976.

## Referències

* ↑ «Mistral». Gazetteer of Planetary Nomenclature. United States Geological Survey, 11-10-2016. [Consulta: 14 juny 2017].

## Vegeu també

* Llista de cràters de Mercuri
# Misticisme de la carrossa celestial

El Misticisme de la carrossa celestial o Misticisme de la merkabah és una escola de pensament del misticisme jueu primitiu (entre els anys 100 abans de Crist - 1000 després de Crist), centrada en les visions que es troben en el llibre d'Ezequiel, capítol 1, o en la literatura de les hekhalot (‘els palaus’), concernent a les històries de les ascensions als palaus celestials i al tron de Déu. El cos principal de la literatura de la merkabah (‘el carro’ o ‘la carrossa’) va ser compost en el període dels anys 200-700 després de Crist, encara que existeixen referències posteriors a la tradició del carro, i aquestes poden trobar-se en la literatura dels chasidim asquenazites de l'edat mitjana. Un text important en aquesta tradició és el Maaseh Merkabah (‘Les obres del carro’). La paraula Merkabah (hebreu: מרכבה‎), està relacionada amb el tron celestial, i amb la carrossa de Déu, que apareix a les visions profètiques. Està associada amb la visió del profeta Ezekiel, d'un vehicle de quatre rodes, conduït per quatre querubins, cadascun d'ells tenia quatre ales, i les quatre cares d'un home, un lleó, un bou, i una àliga.

## Referències

* ↑ «From Apocalypticism to Merkabah Mysticism: Studies in the Slavonic Pseudepigrapha» (en anglès). Brill Academic Publications.
* ↑ Jacob Neusner. Abingdon Press. Rabbinic Literature: An Essential Guide (en anglès).
# Mistorf

Mistorf és un municipi alemany, situat al districte de Rostock, a l'estat de Mecklemburg-Pomerània Occidental, Alemanya. Té 25,35 km² d'àrea, i la seua població al 2019 arribava als 635 habitants.

## Referències

* ↑ «Statistisches Amt M-V – Bevölkerungsstand der Kreise, Ämter und Gemeinden 2019». Statistisches Amt Mecklenburg-Vorpommern, 31 dezembro 2019. [Consulta: 1r novembre 2020].
# Model ecològic de Bronfenbrenner i Belsky

El model ecològic de Bronfenbrenner i Belsky és una teoria social proposada per Urie Bronfenbrenner i Belsky que considera que un individu que immers en sistemes a través dels quals s'interacciona. Determina i descriu aquests sistemes ecològics, que anomena microsistema, masosistema, exosistema i macrosistema.

## Microsistema

Entorns immediats del subjecte, com el context familiar i l'escolar.
La família és l'espai central de la socialització on s'adquireixen els primers models, s'estructuren les primeres relacions socials i les primeres expectatives bàsiques d'allò que s'espera d'un mateix i dels altres. Per exemple, quan la violència sorgeix en aquest context, pot provocar que els infants i joves reprodueixin els patrons viscuts quan interaccionen amb l'entorn exterior. Molts d'aquests nois i noies desconeixen formes de relació que no siguin mitjançant la violència i així, les seves relacions acaben per deteriorar-se.
L'escola és una espai on els menors de setze anys hi passen la major part del dia, on a més d'adquirir gran part dels aprenentatges significatius per les seves pròpies vides, participaran en molts espais d'interrelació entre iguals que els ajudaran a crear una imatge de la realitat.

## Masosistema

Segons ells, són les relacions que s'estableixen entre els diferents entorns immediats del subjecte. Exemple: relació entre la família i l'escola.

## Exosistema

Organització del medi en el que viu el subjecte: sistema econòmic, polític i mitjans de comunicació. El medi influeix en els subjectes d'una manera implícita, per exemple, una exposició incontrolada i constant a la violència deriva en la normalització de la mateixa i en l'assumpció de que sigui vàlida i efectiva.

## Macrosistema

Estructura social, cultural, creences i actituds de la societat. A través de costums, creences i actituds socials es pot promoure tant la violència, la pau, etc.
# Arxipèlag de Malta

l'Arxipèleg de Malta, també anomenat Illes Calipsee o Calipso, és un arxipèlag situat en el mar Mediterrani, al sud de Sicília. El seu territori, correspon al de la República de Malta, i té una àrea de 316 quilòmetres quadrats en total, on hi viuen més de 400.000 persones. L'arxipèlag està format per tres illes principals (Malta, Gozo i Comino), dues petites illes (Cominotto i Filfola) i una gran quantitat d'esculls i roques, de les quals les més importants són les anomenades illes de Sant Pau, totes les illes són part de la regió geogràfica italiana.

## Descripció

L' arxipèlag que representa tot el territori de la República de Malta està situat entre el mar Mediterrani oriental i l'occidental, a 93 quilòmetres al sud de Sicília, a 288 quilòmetres a l'est de Tunísia, 340 quilòmetres al nord de Líbia i a 570 quilòmetres a l'oest de Grècia (o més precisament de Kefalonia). La seva ubicació estratègica ha guanyat la cobdícia de moltes civilitzacions al llarg dels temps.
El nom mitològic de les illes es deu a la nimfa Calipso, que, d'acord amb el que diu Homer en la seva " Odissea", era la filla d'Atles i va viure a l'illa de Ogigia, aquesta última d'acord amb alguns estudiosos es correspondria amb l'illa de Gozo.

## Llista d'illes

| Illes | Àrea | Població (2007) |
| Malta (illa) | 246 km² | 388.232 hab. |
| Gozo (illa) | 67 km² | 31.053 hab. |
| Comino (Kemmuna) | 3,5 km² | 4 hab. |
| Cominotto (Kemmunett) | 0,25 km² | 0 |
| Filfola (Fifla) | 0,025 km² | 0 |
| Filfoletta (Filflett) | ? | 0 |
| Illa de São Paulo (illes de Sant Pau) | ? | 0 |
| Illa Manoel (Il-Gżira Manoel) | ? | 0 |
| Fungus Rock (Il-Ġebla tal-General) | ? | 0 |
| República de Malta | 316 km² | 410,290 hab. |

## Vegeu també

* Geografia de Malta
* Canal de Malta
* Canal de Sicília
* Ocupació de Malta

## Referències

* ↑ Prodromo della storia naturale generale e comparata d'Italia, di Francesco Constantino Marmocchi, parte I, IV - 8, pag 102
* ↑ http://www.besttours.it/cataloghi/2011-2012/bwe/03_BWE_a%20Malta.pdf
* ↑ De Agostini Ed., L'Enciclopedia Geografica - Vol.I - Italia, 2004, p.78
* ↑ David I. M. Macdonald. Sedimentation, Tectonics and Eustasy: Sea-Level Changes at Active Margins. John Wiley & Sons, 15 abril 2009, p. 460–. ISBN 978-1-4443-0390-2.
# Taha (nom)

Taha és un nom masculí àrab (àrab: طه, Ṭaha) format per les lletres ta i ha, dues de les anomenades huruf muqattaat o ‘lletres enigmàtiques’ que donen nom a la sura 20 de l'Alcorà. Taha és la transcripció normativa en català del nom en àrab clàssic, i també la més habitual en altres llengües.
Vegeu aquí personatges i llocs que duen aquest nom.

## Notes

* ↑ Vegeu aquí les normes de transcripció simplificada dels mots àrabs.
# Taguatinga Esporte Clube

El Taguatinga Esporte Clube és un club de futbol brasiler de la ciutat de Taguatinga al Districte Federal del Brasil.

## Història

El club va ser fundat l'1 de juliol de 1975. Guanyà el Campionat brasiliense per primer cop el 1981. El 1982 jugà a la Primera Divisió brasilera.

## Palmarès

* Campionat brasiliense:
** 1981, 1989, 1991, 1992, 1993

## Estadi

El club juga els seus partits a Serejão, amb capacitat per a 30.000 espectadors.

## Referències

* 1 2 3 Enciclopédia do Futebol Brasileiro Lance Volume 1. Rio de Janeiro: Aretê Editorial S/A, 2001, p. 252. ISBN 85-88651-01-7.
* ↑ «Serejão» (en portuguès). Templos do Futebol. [Consulta: 27 octubre 2009].
# Mentor Graphics

Mentor Graphics Inc (NASDAQ: MENT) és una empresa multinacional dels EUA que es dedica al disseny de programari per al sector electrònic. Mentor Graphics produeix programari per a dissenyar circuits integrats (IC, SoC) i circuits impresos (PCB). Fou creada l'any 1981 com a resultat de la fusió de Valid Logic Systems i Daisy Systems. La seva seu és a Wilsonville, Oregon.
L'empresa distribueix productes que ajuden a l'automatització del disseny electrònic, eines de simulació per al disseny de senyal mixt analògic, solucions VPN i eines de dinàmica de fluids i transferència de calor. La companyia va aprofitar les estacions de treball Apollo Computer per diferenciar-se dins del mercat de l'enginyeria assistida per ordinador (CAE) amb el seu programari i maquinari.

## Història

* 1988 creació de Mentor Graphics amb la fusió de Valid Logic Systems i Daisy Systems.
* Múltiples adquisicions d'empreses: Accelerated Technology Inc, Flomerics Group.
* 2016 Siemens adquireix Mentor Graphics. El nom es va retirar el 2021 i es va rebatejar com a Siemens EDA.

## Productes

* DxDesigner, PADS, Xpedition : per a disseny d'esquemàtics i PCB
* Calibre : disseny d'IC
* FloTHERM, FloEFD : simulació tèrmica

## Vegeu també

* Eines ECAD
Altres programaris de disseny IC/PCB:
* Altium Designer de l'empresa Altium.
* Orcad de l'empresa Cadence.
* KiCad (programari lliure)
* Eagle de l'empresa CadSoft.
* DesignSpark PCB de l'empresa RS Components.
Programaris de simulació:
* Simulacions elèctriques, tots els programaris disposen de simulador PSpice o similar ː LTspice de Linear, MPLAB Mindi
* Simulacions tèrmiques : Hyperlinx de Mentor Graphics
* Simulacions de camps RF : HFSS de l'empresa ANSYS
* Simulacions tèrmiques : Salome.

## Referències

* ↑ «Mentor Graphics» (en anglès). Linkedin. [Consulta: 16 febrer 2017].
* ↑ «SemiWiki.com - Mentor Graphics» (en anglès). semiwiki.com. Arxivat de l'original el 2017-02-17. [Consulta: 16 febrer 2017].
* ↑ «Mentor Graphics Partner Pavilion | WEBENCH® Tools | TI.com» (en anglès). ti.com. [Consulta: 16 febrer 2017].
* ↑ «Siemens to Buy U.S. Software Maker Mentor for $4.5 Billion». Bloomberg.com, 14-11-2016.
* ↑ «Mentor Finally Becomes Siemens EDA From January 2021».
* ↑ «Products by Design Area» (en anglès). 16/02/2017. [Consulta: 16 febrer 2017].
* ↑ «Linear Technology - Design Simulation and Device Models» (en anglès). http://www.linear.com.+[Consulta: 30 gener 2018].
* ↑ «MPLAB Mindi Analog Simulator | Microchip Technology Inc. | Microchip Technology Inc.» (en anglès). http://www.microchip.com.+[Consulta: 30 gener 2018].
# Moema piriana

Moema piriana és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 12 cm de longitud total.

## Distribució geogràfica

Es troba a Sud-amèrica: riu Amazones.

## Referències

* ↑ BioLib (anglès) i (txec)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Moema pepotei

Moema pepotei és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 12 cm de longitud total.

## Distribució geogràfica

Es troba a Sud-amèrica: riu Amazones.

## Referències

* ↑ BioLib (anglès) i (txec)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Talpó de Townsend

El talpó de Townsend (Microtus townsendii) és una espècie de talpó que es troba al Canadà i als Estats Units.

## Referències

* ↑ Microtus townsendii Townsend's Vole. Museu Nacional d'Història Natural [Consulta: 21 octubre 2014].
* ↑ Fordham et al. (2006). Microtus townsendii. Llista Vermella de la UICN, Unió Internacional per a la Conservació de la Natura, 2006. Consultat el 30 desembre 2007 (en anglès). (anglès)
# Mokxa (llengua)

El mokxa (мокшень кяль (mokshanj kälj)) és parlat a la part occidental de la República de Mordòvia i a les adjacents óblast de Penza, óblast de Riazan, óblast de Tambov, óblast de Saràtov, óblast de Samara, óblast d'Orenburg, Tatarstan, Baixkortostan, Sibèria, Extrem Orient de Rússia i també a Armènia i EUA. El nombre de parlants és d'uns 500.000.

## Sistema d'escriptura

Habitualment s'escriu en alfabet ciríl·lic sense grans modificacions respecte al rus i en alfabet llatí. A Mordòvia, és cooficial amb l'erzya i el rus.
La llengua pertany a les llengües mordovianes de les llengües fino-volgaiques, una sotsbranca de les llengües ugrofineses. Està relacionada amb l'erzya, però és molt diferent en fonètica, vocabulari i gramàtica.
    Codi SIL: MDF
    ISO 639-2: mdf
* Alfabet ciríl·lic: А/а, Б/б, В/в, Г/г, Д/д, Е/е, Ё/ё, Ж/ж, З/з, И/и, Й/й, К/к, Л/л, М/м, Н/н, О/о, П/п, Р/р, С/с, Т/т, У/у, Ф/ф, Х/х, Ц/ц, Ч/ч, Ш/ш, Щ/щ, Ъ/ъ, Ы/ы, Ь/ь, Э/э, Ю/ю, Я/я
* Alfabet llatí: Aa, Ää, Bb, Cc, Dd, Ee, Ff, Gg, Hh, Ii, Jj, Kk, Ll, Mm, Nn, Oo, Pp, Qq, Rr, Ss, Tt, Uu, Vv, Ww, Xx, Yy, Zz

## Referències

* ↑ «Mordvin language» (en anglès). Encyclopaedia Britannica. [Consulta: 16 maig 2021]. «The third largest Uralic language in number of speakers, Mordvin ranks after Hungarian and Finnish. It has two major dialects: Erzya, spoken in the eastern portion of Mordvinia and the surrounding territory, and Moksha, spoken in the west.»
* ↑ «Закон О государственных языках Республики Мордовия ((català) Llei sobre idiomes estatals de la República de Mordòvia)» ( PDF) (en rus). Assemblea Estatal de la República de Mordòvia, 24-04-1998. [Consulta: 16 maig 2021]. «Статья 3. Государственными языками в Республике Мордовия являются русский и мордовский (мокшанский и эрзянский) языки. ((català) Article 3. Els idiomes estatals de la República de Mordòvia són el rus i el mordovià (mokxa i erzya).)»
# Mokxa

«Mokxa o Moksha» té aquests significats:
* Mokxa (hinduisme), concepte filosòfic indi de l'alliberament del cicle de reencarnacions.
* Mokxa (llengua), llengua uraliana.
* Mokxa (riu), riu de Rússia.
# Mokxa (riu)

El Mokxa (rus: Мо́кша) és un riu situat a la part central de Rússia, afluent de l'Okà pel marge dret. La seva longitud és de 656 quilòmetres i drena una conca de 51.000 km². Travessa l'óblast de Penza, Nizhny Novgorod, Riazan i la República de Mòrdovia. S'uneix a l'Oka a Pyatnitsky Yar, prop de la ciutat de Kassímov.
El riu té un cabal d'aigua mitjà de 195 m³/s.Durant la primavera, de març a maig, el seu cabal rebresenta el 71% de l'anual. De novembre a abril roman congelat.

## Afluents

Entre els principals afluents es poden citar els rius següents:
* Sivin (rd), 124 km
* Satis (rd), 191 km
* Ermich (rd), 121 km
* Vad (re), 222 km
* Tsna (re), 451 km

## Referències

* 1 2 «Река МОКША» (en rus). Registre estatal d'aigües de Rússia. [Consulta: 18 juny 2022].
* ↑ «Определение "Мокша (река)" в Большой Советской Энциклопедии» (en rus). Gran enciclopèdia soviètica. [Consulta: 18 juny 2022].
* 1 2 «Мокша» (en rus). Geografitšeskaja entsiklopedija. [Consulta: 18 juny 2022].
* ↑ (rd) riba dreta (re) riba esquerra